**Ministru kabineta rīkojuma projekta „Par darba grupu Eiropas Savienības Stratēģijas Baltijas jūras reģionam Rīcības plāna īstenošanas koordinācijai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots pēc Ārlietu ministrijas iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai koordinētu nozaru ministriju, kā arī sociālo partneru un nevalstisko organizāciju sadarbību Eiropas Savienības (turpmāk – ES) Stratēģijas Baltijas jūras reģionam (turpmāk – Stratēģija) Rīcības plāna īstenošanai nacionālā līmenī un pārskata sagatavošanai, ar Ministru kabineta rīkojumu ir izveidota starpinstitūciju darba grupa Stratēģijas Rīcības plāna īstenošanas koordinācijas nodrošināšanai. Kopš 2009. gada 7. septembra notikušas 22 darba grupas sanāksmes, nodrošinot Stratēģijas sasaisti ar valsts ilgtermiņa un vidēja termiņa stratēģiskajos attīstības plānošanas dokumentos noteiktajiem mērķiem un prioritātēm. Šobrīd aktuālajā Ministru kabineta 2015. gada 17. marta rīkojumā Nr. 127 “Par darba grupu Eiropas Savienības stratēģijas Baltijas jūras reģionam Rīcības plāna īstenošanas koordinācijai” ir nepieciešamas ievērojamas izmaiņas darba grupā ietilpstošo institūciju personālsastāvā, tāpēc sagatavots jauns Ministru kabineta rīkojums par darba grupas izveidi. |
| 3. | Projekta izstrādē iesaistītās institūcijas | Aizsardzības ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Pārresoru koordinācijas centrs, Latvijas Darba devēju konfederācija, Latvijas Pašvaldību savienība. |
| 4. | Cita informācija | Eiropas Komisijas darba dokumentā (COM(2009) 248; 2015. gada 10. septembra versijā) par Stratēģijas Rīcības plāna īstenošanu dots dalībvalstīm darbības uzdevums 3. b (12. lpp), kas nosaka nepieciešamību nacionālā līmenī iesaistīt svarīgākās iesaistītās puses, kā arī veidot nacionālu koordinēšanas grupu. Šis nosacījums tiek izpildīts, veidojot Stratēģijas Rīcības plāna īstenošanas darba grupu Latvijā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes amatpersonas, Latvijas Darba devēju konfederācija, Latvijas Pašvaldību savienība. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina iesaistīto institūciju pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Darba grupā piedalās arī Latvijas Darba devēju konfederācijas un Latvijas Pašvaldību savienības pārstāvji. |
| 2. | Sabiedrības līdzdalība projekta izstrādē | Projekta izstrādē piedalās arī Latvijas Darba devēju konfederācija un Latvijas Pašvaldību savienība, deleģējot savus pārstāvjus. |
| 3. | Sabiedrības līdzdalības rezultāti | Tiek nodrošināta sabiedrisko organizāciju iesaiste ES Stratēģijas Baltijas jūras reģionam Rīcības plāna īstenošanā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Pārresoru koordinācijas centrs, Latvijas Darba devēju konfederācija, Latvijas Pašvaldību savienība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas nemainās. Jaunas institūcijas netiek izveidotas un esošās institūcijas netiek likvidētas vai reorganizētas. |
| 3. | Cita informācija | Nav. |

Anotācijas III, IV, V sadaļas – projekts šo jomu neskar.

Ārlietu ministrs Edgars Rinkēvičs

Vīza: Ārlietu ministrijas valsts sekretārs Andrejs Pildegovičs

11.05.2016 13:43

539

Renāte Bula

Eiropas departamenta Baltijas valstu, Ziemeļvalstu

un reģionālās sadarbības nodaļas vecākā referente

Tālrunis: 67016477; E-pasts: renate.bula@mfa.gov.lv